Document ID: 32009R0960

KOMMISSIONENS FORORDNING (EF) Nr. 960/2009
den 14. oktober 2009
om ændring af Europa-Parlamentets og Rådets forordning (EF) nr. 1905/2006 om oprettelse af et instrument til finansiering af udviklingssamarbejde
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1905/2006 af 18. december 2006 om oprettelse af et instrument til finansiering af udviklingssamarbejde (1), (forordningen), særlig forordningens artikel 1, stk. 1, og artikel 31, stk. 1, tredje afsnit, og
ud fra følgende betragtninger:
(1)
I overensstemmelse med forordningens artikel 1, stk. 1, tredje afsnit, indeholder bilag II til forordningen en liste udarbejdet af Komitéen for Udviklingsbistand under Organisationen for Økonomisk Samarbejde og Udvikling (OECD/DAC) over bistandsmodtagere; denne liste skal ajourføres efter OECD/DAC's regelmæssige revision af sin liste over bistandsmodtagere.
(2)
Efter en revision af listen over bistandsmodtagere i bilag II til forordningen skal Kommissionen ajourføre bilag I og underrette Rådet og Europa-Parlamentet herom.
(3)
Saudi-Arabien bør derfor udgå af OECD/DAC's liste over bistandsmodtagere, som gengives i bilag II til forordning (EF) nr. 1905/2006, og af listen over støtteberettigede lande, som er omhandlet i artikel 1, stk. 1, og gengivet i bilag I til forordningen.
(4)
Kosovo (2) bør derfor optages på OECD/DAC's liste over ODA-modtagere, som gengives i bilag II til forordning (EF) nr. 1905/2006 under »Mellemindkomstlande og -territorier i den nederste halvdel«.
(5)
Fodnoterne i bilag II til forordningen bør også ajourføres i overensstemmelse med OECD/DAC's revision.
(6)
Europa-Parlamentet og Rådet underrettes herom -
UDSTEDT FØLGENDE FORORDNING:
Artikel 1
I forordning (EF) nr. 1905/2006 foretages følgende ændringer:
1)
Bilag I erstattes af teksten i bilag I til nærværende forordning.
2)
Bilag II erstattes af teksten i bilag II til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. oktober 2009.

Labels: 15
5